I det siste har stadig flere forskere tatt til orde for at akustisk forurensning kan være en betydelig årsak til at hvaler strander. Man tenker seg at utstrakt bruk av ekkolodd og sonar (særlig i militær sammenheng) kan påvirke hvalenes navigasjonsevne. Dykkersyke (nitrogengass-bobler i blodomløpet), blodpropp og hørselsskader er også nevnt, etter at dyr som har strandet har vist tegn på blødninger i ører og øyne.